*VEGA og Beatbox Entertainment præsenterer:*

**Gospel, soul, hiphop og trap - Bishop Briggs genrebastard tvinger dig på dansegulvet**

*Den engelske sangerinde Bishop Briggs har med sit dansable genremix indtaget de internationale histlister på rekordtid. Onsdag den 19. september fylder hun Lille VEGA.*

Bishop Briggs aka. Sarah McLaughlin har ladet sin internationale opvækst farve sine megahits. Med input fra London, Tokyo, Hong Kong og Los Angeles mixer den unge sangerinde et yderst fængende univers frem, hvor en fyldig vokal leger med gospel og soul-instrumentering, mens hiphop og trap-rytmer tramper sig frem på fyldte dansegulve. Det er en overraskende inviterende blanding, der har katapulteret Bishop Briggs ind på hitlisterne.

Gennembruddet kom med singlen “Wild Horses”, og senere har “River” opnået massiv popularitet samt imponerende 85 millioner afspilninger på Spotify og 36 millioner visninger på YouTube. Begge singler er at finde på Briggs debutalbum *Church of Scars*, der udkom i april.

"*I am so proud to be sharing my first ever album, “Church of Scars”, with all of you. The title came from the track “Hallowed Ground” and it was a lyric that said, “my heart is a church of scars”. It had to be the album title because it’s how I felt while creating what you are about to hear. It was about being unafraid of those wounds. So, with that being said, I hope you feel less alone by hearing this album*.”

Coldplay, Kaleo og alt-J har nydt godt af Bishop Briggs energiske liveenergi, da de alle har haft hende med som support til deres koncerter.

**Fakta om koncerten:**

Bishop Briggs (US)

Onsdag d. 19. november kl. 20.00

Lille VEGA, Enghavevej 40, 1674 København V

170 kr. + gebyr

Forsalget starter fredag d. 1. juni kl. 10.00 via vega.dk og Billetlugen